Narva Prefektuur

Narva Prefektuur oli 1926–1927 ja 1932–1940 Narvas tegutsenud politseiprefektuur. 1940 oli Narva Prefektuur üks üheksast Eesti ala politseiprefektuurist. Aastail 1927–1932 oli Narvas Viru-Järva prefektuuri abiprefekt. 

Prefektuuri piirkonda kuulusid Narva linn ühes Narva-Jõesuu linnaosaga, Jõhvi linn ning Viru maakonnast: Alutaguse, Erra, Illuka, Jõhvi, Kohtla, Lüganuse, Maidla, Mäetaguse, Narva, Piiri, Raja, Tudulinna, Tärivere, Vaivara ja Vasknarva vallad. Prefekti asukoht oli Narvas.

Prefekt oli ka samanimelise kodanliku õhukaitse ringkonna juht.

Prefektuuri juhid
1926–1927 Albert Lapman
1932-1933, 1. mai, Roman Pavian, Narva prefekt
1933–1937, Leonid Kane, Narva prefekt
1. november 1937–1940 Hermann Kruus, Narva prefekt 
 (1901–1941)
Kriminaalkomissar
Gustav Zeisig, – 1. aprill 1937;
Ants Mägiso, 1. aprill 1937 –;

Tegevuspiirkonnad

Narva 1. jaoskonna (Posti tänav 36, Narva) tegevuspiirkond: põhjapoolne osa Narva linna administratiiv-piirkonnast, mida lahutab lõunapoolsest linna osast järgmine piir lääne poolt lugedes: Tallinna-Narva raudtee kuni Soome-Rootsi prospektini, Soome-Rootsi prospekt kuni 6. Peetri tänavani, 6. Peetri tänav, Posti tänav, 6. Peetri tänav Raja tänavani, südalinna ja Juhkentali piiril asuv kraav, Narva-Jamburgi raudtee ning Peetri, Vaivara, Auvere-Joala, Narva, Kose, Skarjätina, Vasknarva vallad ja Narva-Jõesuu alev Virumaal. 
Narva 2. jaoskonna (Kreenholmi tänav 31, Narva) tegevuspiirkond: lõunapoolne osa Narva linna piirkonnast, mida lahutab põhjapoolsest linna osast 1. jsk. kirjelduses tähendatud piir.
Jõhvi jaoskonna (Jõhvi linnas) tegevuspiirkond: Jõhvi, Voka, Järve, Kohtla, Püssi, Erra, Maidla, Mäetaguse, Illuka, lisaku ja Tudolinna vallad ning Jõhvi alev Virumaal..

Tegevuspiirkond 

Tegevuspiirkond, 1939. aastal: 
Narva linn ühes Narva-Jõesuu linnaosaga, Jõhvi linn ning 
Viru maakonnast: Alutaguse, Erra, llluka, Jõhvi, Kohtla, Lüganuse, Maidla, Mäetaguse, Narva, Piiri, Raja, Tudulinna, Tärivere, Vaivara ja Vasknarva vallad..

Viited

Välislingid 
Aadressraamatud > Eesti aadress-raamat 1938-1939 = Directory for Estonia 1938-1939 = Adressbuch für Estland 1938-1939 = Адресный указатель Эстонии 1938-1939. Narva Prefektuur, lk 74–75

Eesti politsei
Narva ajalugu
Viru maakond